দলের একটি অংশ মনে করেন, ৫ জানুয়ারি উপলক্ষে বিএনপিকে রাজপথে নামার সুযোগ হয়তো সরকার দেবে না। উল্টো উসকানিমূলক বক্তব্যের মাধ্যমে ক্ষমতাসীনরা বিএনপিকে উসকে দেয়ার চেষ্টা করতে পারেন। কিন্তু এ মুহূর্তে সরকারের উসকানিতে পা দেয়া ঠিক হবে না। দিনটিকে কেন্দ্র করে সংঘাত–সংঘর্ষ হলে নেতাকর্মীদের নামে দেয়া হতে পারে নতুন মামলা। গ্রেফতার করা হতে পারে সক্রিয় নেতাদের। তাই সবকিছু বিবেচনা করে আপাতত নতুন কোনো ঝামেলায় যেতে চান না ওই অংশের নেতারা।